商場頭兩期有3層樓高，第三期有兩層高。有大型美食廣場、戲院同埋奧海公園。商舖翻新方面，美食廣場引入foodrepublic大食代。因為奧海城二期商場嘅正門入口有一個大型露天廣場同戶外大電視，而商場裏面地下亦有一個大型主題中庭，所以嗰度變咗大型活動，好似睇fifa世界盃、節日倒數嘅熱門舉辦地點，當中以電視廣播有限公司喺奧海城舉辦活動嘅次數最多。